### 11.    Beslutning om anlægsbevilling til batteribank på [adresse]**Åbent**

Sagsnr.: 326-2016-57634       J.nr.: 13.25.00           Dokumentnr.:
326-2016-396197

**Sagstype**

Beslutning

**Resume og sagens baggrund**

På investeringsoversigten for 2017 er der afsat et rådighedsbeløb
på 2,9 mio. kr. til etablering af en batteribank på Sejerøfærgen. Der søges om
frigivelse af det samlede rådighedsbeløb på 2,9 mio. kr. til etablering af
batteribanken.

**Indstillinger**

Direktøren indstiller, at der gives anlægsbevilling på 2,9
mio. kr. til etablering af batteribank på Sejerøfærgen finansieret af det
afsatte rådighedsbeløb.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

[adresse] generatorer er dimensioneret til de elektriske
bovpropeller, der bruges ved ankomst og afgang til/fra havn. Generatorerne er
overdimensionerede i forhold til behovet for strøm under normal drift til søs.
Og dieselmotorerne, der trækker generatorerne har en dårlig virkningsgrad, når
de ikke er optimalt belastede. Hvis man belaster dieselmotorerne optimalt,
producerer man for meget strøm. Ved etablering af en batteribank på færgen kan
man lagre den strøm, der produceres. Når batteribanken er fuldt lagret stopper
dieselgeneratoren og der bruges i stedet strøm fra batteribanken.
Dieselgeneratorerne starter først igen - på optimal belastning - når
batteribanken er tilpas afladet.

På investeringsoversigten for 2017 er afsat et
rådighedsbeløb på 2,9 mio. kr. til etablering af en batteribank på [adresse]
og budgetlagt med en driftsbesparelse for 2018 og frem på 0,5 mio. kr. årligt.
Der søges om frigivelse af det samlede rådighedsbeløb, således at der kan
tilrettelægges en proces for både etablering og idriftsættelse, der sikrer, at
batteribanken er i normal drift senest med udgangen af 2017. Samtidig vil
processen blive tilrettelagt sådan, at der i muligt omfang kan drages nytte af
den årlige dokning af Sejerøfærgen.

Processen består i hovedtræk af

1. Design og
tegningsfremstillelse af batterirum og buffertank,

Jon Overgaard med
valg af leverandør,

3. Godkendelse hos
Søfartsstyrelsen,

4. Fremstilling af
batterier,

5. Specifikation
ift. værft og dokning af Sejerøfærgen,

6. Levering og
installation af batteribank og buffertank samt

7. Idriftsættelse
og test.

Det afsatte rådighedsbeløb på 2,9 mio. kr. anslås at
fordeles således:

1. Ekstern
rådgivning og godkendelse hos Søfartsstyrelsen                         0,4 mio.
kr.
(Rådgivning til design, tegningsfremstillelse, stabilitetsudregning,
udbudsproces samt godkendelse hos Søfartsstyrelsen)

2. Indkøb og
installation af batteribank                                                    2,4
mio. kr.
(Elektriske komponenter, installation og batteribank anslås til
henholdsvis 0,6 mio. kr., 0,5 mio. kr. og 1,3 mio. kr.)

3. Uforudsete
omkostninger (4% af indkøb og installationsomkostninger)   0,1 mio. kr.

**Økonomiske konsekvenser**

Der er afsat et rådighedsbeløb på 2,9 mio. kr. i 2017 til
etablering af en batteribank på Sejerøfærgen. Økonomichefen bemærker, at
restrådighedsbeløbet i 2017 udgør 0 kr.

**Teknik- og Miljøudvalgets møde
den 8. december 2016:**

Anbefales.

**Økonomiudvalgets møde den 14.
december 2016:**

Anbefales.